Mmusi Maimane baie werd vir DA | Netwerk24
Mmusi Maimane baie werd vir DA
Deur Andries Du Plessis, Welgemoed 09 Oktober 2019 00:00
Dit is duidelik dat die DA geen idee het hoe waardevol Mmusi Maimane vir die party is nie. Hy word net nie reg aangewend nie.
Stuur hom uit as die gesig van die party om elke dag dissipels te werf. Dissipels werf dan weer verder aanhangers, en die gevolg groei eksponensieel.
Ek stel voor hy gaan vyf dae per week na 'n gewone lid van die publiek. Hy en sy gevolg doen navraag wat daardie persoon pla, en reggestel kan word. Dit kan wissel van 'n oop mangat tot 'n oorgroeide parkie. Elke dag word een kieser se probleem opgelos voor die son sak.
Doen dit vir 'n jaar en Mmusi se dissipels sal derduisende wees! Mense praat. Die DA sal geloofwaardigheid kry. Dade, al is dit hoe klein, tel.